open-index/open-wikipedia-markdown huggingface dataset:
Μαυρίκιος της Έσσης-Κάσσελ

Ο **Μαυρίκιος** ο *πολυμαθής* (γερμ.: *Moritz*, 25 Μαΐου 1572 – 15 Μαρτίου 1632) από τον Οίκο της Έσσης ήταν λάντγκραβος της Έσσης-Κάσσελ (1592-1627).

## Βιογραφία
Ήταν ο μόνος γιος του Γουλιέλμου Δ΄ λαντγκράβου της Έσσης-Κάσσελ και της Σαβίνας, κόρης του Χριστοφόρου δούκα της Βυρτεμβέργης.

Μεγάλωσε κατά τη Λουθηρανική πίστη, αλλά μεταστράφηκε στον Καλβινισμό το 1605. Σύμφωνα με την αρχή *Cuius regio, eius religio (Όποια θρησκεία έχει ο ηγεμόνας, αυτή θα έχουν και οι υπήκοοι)*, έπρεπε και οι υπήκοοι να μεταστραφούν στον Καλβινισμό. Η *Ειρήνη του Άουγκσμπουργκ* του 1555 άφηνε στον ηγεμόνα ελευθερία επιλογής μεταξύ Καθολικισμού και Λουθηρανισμού και δεν προέβλεπε για τον Καλβινισμό. Το 1604 απεβίωσε ο θείος του Λουδοβίκος Δ΄ λάντγκραβος της Έσσης-Μάρμπουργκ και ο Μαυρίκιος κληρονόμησε μέρος της κτήσης του, που προσπάθησε να το μεταστρέψει στον Καλβινισμό. Αυτό αντέβαινε στους κανόνες κληρονομίας και έγινε αιτία αντιπαράθεσης με τον θείο του Γεωργίο Α΄ λάντγκραβο της Έσσης-Ντάρμστατ και με τον Ματθία των Αψβούργων. 

Υποστήριξε τους Αγγλικούς περιπλανώμενους θιάσους κωμωδίας, που έκαναν παραστάσεις τον 16ο και 17ο αι. Μάλιστα το 1605 έκτισε το πρώτο μόνιμο θέατρο , το *Οθώνειον* (νυν Μουσείο Φυσικής Ιστορίας). Αυτές και άλλες δαπανηρές δραστηριότητές του εξουθένωσαν τα οικονομικά του. Το 1627 παραιτήθηκε υπέρ του πρωτότοκου γιου του Γουλιέλμου Ε΄. 

Απεβίωσε το 1632 στο Έσβεγκε. Ήταν σοβαρός μουσικός και εξαίρετος συνθέτης: το έργο του *Παβάνα για λαούτο* είναι αγαπητό στους μουσικούς. Υποστήριξε τους μουσικούς Χάινριχ Συτς και Τζον Ντόουλαντ.

## Οικογένεια
Νυμφεύτηκε πρώτα τo 1593 την Αγνή, κόρη του Ιωάννη-Γεωργίου του Ζολμς-Λάουμπαχ και είχε επιζόντα τέκνα:
* Όθων 1594-1617, διάδοχος της Έσσης-Κάσσελ, απεβίωσε 23 ετών. 
* Ελισάβετ 1596-1625, παντρεύτηκε τον Ιωάννη-Αλβέρτο Β΄ δούκα του Μεκλεμβούργου.
* Γουλιέλμος E΄ 1602-1637, λάντγκραβος της Έσσης-Κάσσελ.

Το 1602 απεβίωσε η Αγνή και το επόμενο έτος ο Μαυρίκιος έκανε δεύτερο γάμο με τη Γιουλιάνα, κόρη του Ιωάννη Ζ΄ κόμη του Νάσσαου-Ζήγκεν και είχε τέκνα:
* Αγνή 1606-1650, παντρεύτηκε τον Ιωάννη-Καζιμίρ πρίγκιπα του Άνχαλτ-Ντέσαου. 
* Χέρμαν Δ΄ 1607-1658, λάντγκραβος της Έσσης-Ρότενμπουργκ.
* Γιουλιάνα 1608-1628, απεβίωσε 20 ετών.
* Μαγδαληνή 1611-1671, παντρεύτηκε τον Έριχ-Άντολφ κόμη του Ζαλμ-Ράιφφερσαϊτ.
* Μαυρίκιος 1614-1633, απεβίωσε 19 ετών.
* Σοφία 1615-1670, παντρεύτηκε τον Φίλιππο Α΄ κόμη του Σάουμπουργκ-Λίππε.
* Φρειδερίκος 1617-1655), λάντγκραβος της Έσσης-Έσβεγκε.
* Κρίστιαν 1622-1640, στρατιωτικός στη Σουηδία, απεβίωσε 18 ετών μετά από μία φιλονικία με τον αξιωματικό Γιόχαν Μπανέρ, ίσως δηλητηριασμένος.
* Ερνέστος 1623-1693, λάντγκραβος της Έσσης-Ράινφελς.

## Πρόγονοι

## Αναφορές στις Πηγές


## Πηγές
* Anonymous (1911): "Hess-Cassel". In Chisholm, Hugh. Encyclopædia Britannica. 13 (11th ed.). Cambridge University Press. p. 410.

## Περαιτέρω ανάγνωση
*Free scores by Maurice, Landgrave of Hesse-Kassel in the Choral Public Domain Library (ChoralWiki)
*Free scores by Moritz von Hessen-Kassel at the International Music Score Library Project (IMSLP)

Κατηγορία:Οίκος της Έσσης
Κατηγορία:Γερμανοί συνθέτες κλασικής μουσικής
Γεώργιος Α΄ της Έσσης-Ντάρμστατ

Ο **Γεώργιος Α΄**, γερμ. Georg I (10 Σεπτεμβρίου 1547 - 7 Φεβρουαρίου 1596) από τον Οίκο της Έσσης ήταν λάντγκραβος της Έσσης-Ντάρμστατ (1567-1596).

## Βιογραφία
Γεννήθηκε στο Κάσσελ και ήταν γιος του Φιλίππου Α΄ λάντγκραβου της Έσσης και της Χριστίνας των Βέττιν, κόρης του Γεωργίου δούκα της Σαξονίας.

Το 1567 ο πατέρας του απεβίωσε και η Έσση διαιρέθηκε στους τέσσερεις γιούς του: ο Γεώργιος Α΄ έλαβε την άνω κομητεία του Καττσενελνμπόγκεν και επέλεξε το Ντάρμστατ ως διαμονή του.

Απεβίωσε το 1596 σε ηλικία 49 ετών και τον διαδέχθηκε ο πρωτότοκος γιος του Λουδοβίκος Ε΄ στο μεγαλύτερο μέρος της Έσσης, ενώ οι δύο μικρότεροι αδελφοί του έλαβαν ένα μικρότερο μερίδιο: ο Φίλιππος Γ΄ το Μπούττσμπαχ και ο Φρειδερίκος Α΄ το Χόμπουργκ.

## Οικογένεια
Νυμφεύτηκε το 1572 τη Μαγδαληνή, κόρη του Μπέρτρατ Η΄ κόμη του Λίππε και είχε τέκνα:
* Λουδοβίκος Ε΄ 1577-1626, λάντγκραβος της Έσσης-Ντάρμστατ.
* Χριστίνα 1578-1596, παντρεύτηκε τον Φρειδερίκο-Μάγκνους κόμη του Έρμπαχ.
* Ελισάβετ 1579-1655, παντρεύτηκε τον Ιωάννη-Καζιμίρ κόμη  του Νασσάου-Βάιλμπουργκ-Γκλάιμπεργκ.
* Φίλιππος Γ΄ 1581-1643, λάντγκραβος της Έσσης-Μπούτσμπαχ. Απεβίωσε άτεκνος.
* Άννα 1583-1631, παντρεύτηκε τον Άλμπερτ-Όττο κόμη του Ζολμς-Λάουμπαχ.
* Φρειδερίκος Α΄ 1585-1638, λάντγκραβος της Έσσης-Χόμπουρκ. Ιδρυτής του κλάδου της Έσσης-Χόμπουρκ.

Το 1587 απεβίωσε η Μαγδαληνή και ο Γεώργιος Α΄ έκανε το 1589 δεύτερο γάμο με την Ελεονώρα της Βυρτεμβέργης, αλλά το μόνο τέκνο τους απεβίωσε 11 ετών.

## Πρόγονοι

## Παραπομπές


## Πηγές
*[Wikisource: ''Allgemeine Deutsche Biographie'', "Georg I v. Hessen-Darmstadt"](http://de.wikisource.org/wiki/ADB:Georg_I._(Landgraf_von_Hessen-Darmstadt))

Κατηγορία:Γερμανοί ευγενείς
Γουλιέλμος ΣΤ΄ της Έσσης-Κάσσελ

Ο **Γουλιέλμος ΣΤ΄** ο *δίκαιος* (γερμ.: *Wilhelm VI. von Hessen-Kassel*, 23 Μαΐου 1629 - 16 Ιουλίου 1663) από τον Οίκο της Έσσης ήταν λάντγκραβος της Έσσης-Κάσσελ (1637-1663).

## Βιογραφία
Γεννήθηκε στο Κάσσελ και ήταν ο μόνος επιζών γιος του Γουλιέλμου Ε΄ λαντγκράβου της Έσσης-Κάσσελ και της Αμαλίας-Ελισάβετ, κόρης του Φιλίππου-Λουδοβίκου Β΄ κόμη του Χάναουυ-Μύντσενμπεργκ. 

Το 1637 διαδέχθηκε τον πατέρα του, που απεβίωσε· ήταν 8 ετών και τέθηκε υπό την επιτροπεία της μητέρας του. Αν και η Έσση-Κάσσελ ηττήθηκε στον Τριακονταετή Πόλεμο, η μητέρα του δεν αναγνώρισε τη Συμφωνία το 1627. Αυτό οδήγησε σε πόλεμο, όπου η Αμαλία-Ελισάβετ πολιόρκησε το Μάρμπουργκ και το προσάρτησε στο Κάσσελ το 1628. Η προηγούμενη Συμφωνία ακυρώθηκε και έγινε νέα, που αναγνώριζε την ενσωμάτωση. 

Ο Γουλιέλμος ΣΤ΄ πρόσεξε την επέκταση των Πανεπιστημίων της επικράτειάς του και την ίδρυση πολλών νέων Σχολών Δευτεροβάθμιας εκπαίδευσης. Τερμάτισε τη διένεξη με τον 2ο εξάδελφο τού πατέρα του Γεώργιο Β΄ λάντγκραβο της Έσσης-Ντάρμστατ, παραχωρώντας του την περιοχή Γκήσσεν. 

Έγινε μέλος της *Ένωσης του Ρήνου*, όταν ιδρύθηκε το 1658. Για να μειώσει το μίσος των Λουθηρανών με τους Μεταρρυθμιστές, επεδίωξε την ένωσή τους: το 1661 έκανε μία σύνοδο στο Κάσσελ μεταξύ θεολόγων των Πανεπιστημίων Ρίντελν (Λουθηρανών) και Μάρμπουργκ (Μεταρρυθμιστών). 

Απεβίωσε το 1663 στο Χάινα και τον διαδέχθηκαν οι γιοί του· πρώτα ο Γουλιέλμος Ζ΄ και έπειτα ο Κάρολος στο Κάσσελ, ενώ ο Φίλιππος έλαβε το Φίλιππσταλ.

## Οικογένεια
Νυμφεύτηκε τη Χέντβιχ Σοφία των Χοεντσόλερν (1623–1683), κόρη του Γεωργίου Γουλιέλμου εκλέκτορα του Βρανδεμβούργου. Τα παιδιά τους ήταν:
* Καρλόττα Αμαλία της Έσσης-Κάσσελ (1650–1714), παντρεύτηκε τον Χριστιανό Ε΄ των Όλντενμπουργκ βασιλιά της Δανίας.
* Γουλιέλμος Ζ΄ (1651–1670), λάντγκραβος της Έσσης-Κάσσελ το 1663–1670.
* Κάρολος (3 Αυγούστου 1654 – 23 Μαρτίου 1730), λάντγκραβος της Έσσης-Κάσσελ το 1670-1730.
* Φίλιππος (14 Δεκεμβρίου 1655 – 18 Ιουνίου 1721), λάντγκραβος της Έσσης-Φίλιπσταλ.
* Ελισάβετ Ερριέττα (8 Νοεμβρίου 1661 – 27 Ιουνίου 1683), παντρεύτηκε τον Φρειδερίκο Α΄ των Χοεντσόλερν βασιλιά της Πρωσίας.
* Γεώργιος της Έσσης-Κάσσελ (1658–1675), απεβ. 17 ετών, Λουίζα (11 Σεπτεμβρίου 1652 - 23 Οκτωβρίου 1652) απεβ. νήπιο.

## Πρόγονοι

## Παραπομπές


## Οικογένεια
Νυμφεύτηκε το 1649 την Χέντβιχ-Σοφία των Χοεντσόλερν, κόρη του Γεωργίου-Γουλιέλμου εκλέκτορα του Βρανδεμβούργου και είχε τέκνα:
* Καρλόττα-Αμαλία 1650-1714, παντρεύτηκε τον Χριστιανό Ε΄ των Όλντενμπουργκ βασιλιά της Δανίας.
* Γουλιέλμος Ζ΄ 1651-1670, λάντγκραβος της Έσσης-Κάσσελ. Απεβίωσε 19 ετών.
* Κάρολος 1654-1730, λάντγκραβος της Έσσης-Κάσσελ.
* Φίλιππος 1655-1721, λάντγκραβος της Έσσης-Φίλιππσταλ.
* Γεώργιος 1658-1675, απεβίωσε 17 ετών.
* Ελισάβετ-Ερριέττα 1661-1683, παντρεύτηκε τον Φρειδερίκο Α΄ των Χοεντσόλερν εκλέκτορα του Βρανδεμβούργου & δούκα της Πρωσίας.

Κατηγορία:Οίκος της Έσσης
Λουδοβίκος Ε΄ της Έσσης-Ντάρμστατ

Ο **Λουδοβίκος Ε΄**, γερμ. Ludwig V (24 Σεπτεμβρίου 1577 - 27 Ιουλίου 1626) από τον Οίκο της Έσσης ήταν λάντγκραβος της Έσσης-Ντάρμστατ (1596-1626).

## Βιογραφία
Ήταν ο πρωτότοκος γιος του Γεωργίου Α΄ λάντγκραβου της Έσσης-Ντάρμστατ και της Μαγδαληνής, κόρης του Μπέρναρτ Η΄ κόμη του Λίππε.

Το 1596 απεβίωσε ο πατέρας του και ο Λουδοβίκος Ε΄ έλαβε το μεγαλύτερο μέρος του λαντγκραβάτου, ενώ οι μικρότεροι αδελφοί του έλαβαν μικρότερες περιοχές:ο Φίλιππος Γ΄ το Μπούτσμπαχ και Φρειδερίκος Α΄ το Χόμπουργκ.

Το 1604 απεβίωσε ο θείος του Λουδοβίκος Δ΄ λάντγκραβος της Έσσης-Μάρμπουργκ άτεκνος και ο Λουδοβίκος Ε΄ κληρονόμησε το ήμισυ του Μάρμπουργκ. Το άλλο ήμισυ κληρονόμησε ο εξάδελφός του Μαυρίκιος λάντγκραβος της Έσσης-Κάσσελ, που όμως ήταν Καλβινιστής και προσπάθησε να μεταστρέψει τους κατοίκους του μεριδίου του στον Καλβινισμό. Αυτοί όμως, που ήταν Λουθηρανοί, αντέδρασαν· μάλιστα οι θεολόγοι του Πανεπιστημίου του Μάρμπουργκ αρνήθηκαν να αλλάξουν δόγμα και ίδρυσαν το 1607 το *Λουδοβικιανό Πανεπιστήμιο* στο Γκήσσεν προς τιμή του Λουδοβίκου Ε΄ που τους υποστήριξε. Ο Λουδοβίκος Ε΄ αξίωσε όλο το Μάρμπουγκ.

Η αντιπαράθεση εξελίχθηκε σε διαμάχη, όπου ο Λουδοβίκος Ε΄ υποστήριξε τον Αψβούργο βασιλιά της Γερμανίας και ο Μαυρίκιος του Καλβινιστές. Το Ντάρμστατ υπέφερε σοβαρά από τις καταστροφές των Σουηδών.

Απεβίωσε το 1626 σε ηλικία 49 ετών και τον διαδέχθηκε ο πρωτότοκος Γεώργιος Β΄. Το 1722 ο αστρονόμος Γιόχαν-Γκέοργκ Λήμπκνεχτ του Πανεπιστημίου του Γκήσσεν ονόμασε ένα άστρο, που νόμιζε πλανήτη, *Sidus Ludoviciana (Άστρο του Λουδοβίκου)*.

## Οικογένεια
Νυμφεύτηκε τη Μαγδαληνή των Χοεντσόλερν, κόρη του Ιωάννη Γεωργίου εκλέκτορα του Βρανδεμβούργου και είχε τέκνα:
* Ελισάβετ Μαγδαληνή 1600-1624, παντρεύτηκε τον Λουδοβίκο Φρειδερίκο δούκα της Βυρτεμβέργης-Μονμπελιάρ.
* Άννα Ελεονώρα1601-1659, παντρεύτηκε τον Γεώργιο των Γουέλφων δούκα του Μπράουνσβαϊγκ-Λύνεμπουργκ.
* Σοφία-Αγνή 1604-1664.
* Γεώργιος Β΄ 1605-1661, λάντγκραβος της Έσσης-Ντάρμστατ.
* Γιουλιάνα 1606-1659, παντρεύτηκε τον Ούλριχ Β΄ των Σίρκσενα κόμη της Ανατολικής Φρισίας.
* Αμαλία 1607-1627, απεβίωσε 20 ετών.
* Ιωάννης 1609-1651, στρατηγός.
* Φρειδερίκος 1616-1682, καρδινάλιος.

## Πρόγονοι

## Εξωτερικοί σύνδεσμοι
* Wikisource: ''Allgemeine Deutsch Biographie'' "Ludwig V." (in German)

## Παραπομπές


Κατηγορία:Γερμανοί ευγενείς
Γεώργιος Β΄ της Έσσης-Ντάρμστατ

Ο **Γεώργιος Β΄**, γερμ. Georg II (17 Μαρτίου 1605 - 11 Ιουνίου 1661) από τον Οίκο της Έσσης ήταν λάντγκραβος της Έσσης-Ντάρμστατ (1626-1661).

## Βιογραφία
Γεννήθηκε στο Ντάρμστατ και ήταν ο πρωτότοκος γιος του Λουδοβίκου Ε΄ λάντγκραβου της Έσσης-Ντάρμστατ και της Μαγδαληνής των Χοεντσόλερν, κόρης του Ιωάννη-Γεωργίου εκλέκτορα του Βρανδεμβούργου.

Το 1626 διαδέχθηκε τον πατέρα του, που απεβίωσε. Ο ίδιος απεβίωσε το 1661 σε ηλικία 56 ετών και τον διαδέχθηκε ο πρωτότοκος γιος του Λουδοβίκος ΣΤ΄ στο μεγαλύτερο μέρος του λαντγκραβάτου, ενώ ο Γεώργιος Γ΄ στο Ίττερ.

## Οικογένεια
Νυμφεύτηκε το 1627 τη Σοφία-Ελεονώρα των Βέττιν, κόρη του Ιωάννη-Γεωργίου Α΄ εκλέκτορα της Σαξονίας και είχε τέκνα:
* Λουδοβίκος ΣΤ΄ 1630-1678, λάντγκραβος της Έσσης-Ντάρμστατ.
* Μαγδαληνή-Σίβυλλα 1631-1651, απεβίωσε 20 ετών.
* Γεώργιος Γ΄ 1632-1676, λάντγκραβος της Έσσης-Ίττερ. Απεβίωσε χωρίς άρρενα τέκνα.
* Σοφία-Ελεονώρα 1634-1663, παντρεύτηκε τον Γουλιέλμο-Χριστόφορο λάντγκραβο της Έσσης-Χόμπουργκ.
* Ελισάβετ-Αμαλία1635-109, παντρεύτηκε τον Φίλιππο-Γουλιέλμο των εκλέκτορα του Παλατινάτου.
* Λουίζα-Χριστίνα 1636-1697.
* Άννα-Σοφία Β΄ 1638-1683, ηγουμένη του αββαείου του Κβέντλινμπουρκ.
* Ενρίκα-Δωροθέα 1641-1672.
* Αυγούστα-Φιλιππίνα 1643-1672, απεβίωσε 29 ετών.
* Μαρία-Χέντβιχ 1647-1680, παντρεύτηκε τον Βερνάρδο Α΄ Βέττιν δούκα της Σαξονίας-Μάινινγκεν.
* Ιωάννης, Άννα-Μαρία, Αμαλία-Γιουλιάνα, Αγνή, μία θνησιγενής κόρη.

## Πρόγονοι

## Παραπομπές


## Εξωτερικοί σύνδεσμοι
*''Georg II. , Landgraf von Hessen-Darmstadt'' (Biography in German) 
*[Wikisource: ''Allgemeine Deutsch Biorgaphie'' "Georg II. (Landgraf von Hesse-Darmstadt)" (in German)](http://de.wikisource.org/wiki/ADB:Georg_II._(Landgraf_von_Hessen-Darmstadt))

Κατηγορία:Οίκος της Έσσης
Άμμος Οθωνών

Η **Άμμος** είναι οικισμός στο νησί των Οθωνών στην Ελλάδα. Η Άμμος είναι το κύριο λιμάνι του νησιού. Είναι ο πιο πυκνοκατοικημένος οικισμός με μικρούς ξενώνες, εστιατόρια, κατάστημα ενοικίασης ποδηλάτων, καφετέριες, αστυνομικό τμήμα, κοινοτική κλινική με ασθενοφόρο και λιμενική αρχή. Υπάρχουν επίσης η εκκλησία της Αγίας Τριάδος (1892), το Δημοτικό Σχολείο των Οθωνών (1912), το μνημείο των ναυτικών των Οθωνών και το μνημείο του υποβρυχίου «Πρωτεύς» της εποχής του Β΄ Παγκόσμιου Πολέμου.

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κέρκυρας
Κατηγορία:Οθωνοί
Τζιμ Μπρόντμπεντ

O **Τζιμ Μπρόντμπεντ** (αγγλικά: *Jim Broadbent*, 1949) είναι Άγγλος ηθοποιός βραβευμένος με Όσκαρ, Χρυσή Σφαίρα και BAFTA.

## Καλλιτεχνική πορεία
Σπούδασε υποκριτική στην Ακαδημία Μουσικής και Δραματικής Τέχνης του Λονδίνου από όπου αποφοίτησε το 1972.

Το 2002 κέρδισε το Όσκαρ Β' Ανδρικού Ρόλου και τη Χρυσή Σφαίρα Β' ανδρικού ρόλου για την ερμηνεία του στο *Iris*. Την ίδια χρονιά κέρδισε Βραβείο BAFTA Β΄ Ανδρικού Ρόλου για το *[[Moulin Rouge!]]*.

Για τον ρόλο του στην τηλεταινία *Longford* κέρδισε τη Χρυσή Σφαίρα Α' Ανδρικού Ρόλου σε σειρά ή τηλεταινία και το BAFTA Α' Ανδρικού ρόλου.
## Ενδεικτική φιλμογραφία

## Παραπομπές


Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί φωνής
Κατηγορία:Βραβευμένοι με Όσκαρ Β' Ανδρικού Ρόλου
Κατηγορία:Βραβευμένοι με BAFTA
Κατηγορία:Βραβευμένοι με Χρυσή Σφαίρα Β΄ Ανδρικού Ρόλου
Κατηγορία:Νικητές Κυπέλλου Βόλπι Καλύτερου Ηθοποιού
Ποταμός Ουλουνγκούρ

Ο **Ουλουνγκούρ** (μογγολικά: Өрөнгө гол, Öröngö Gol, κινεζικά: 乌伦古河 Wūlúngǔ hé), ή **ποταμός Μπουλγκάν** (μογγολικά: Булган гол) όπως είναι γνωστό το άνω τμήμα του ποταμού στη Μογγολία, είναι ποταμός που διέρχεται από την Κίνα και τη Μογγολία. Πηγάζει από την οροσειρά Αλτάι στη δυτική Μογγολία και ρέει νότια στην επαρχία Σιντσιάνγκ της Κίνας και εκβάλλει βορειοδυτικά στη λίμνη Ουλουνγκούρ. Έχει μήκος 700 χιλιόμετρα. Το κανάλι Ιρτίς-Καραμάι-Ουρούμκι διασταυρώνεται με τον ποταμό Ουλουνγκούρ στις συνταταγμένες .

## Εξωτερικοί σύνδεσμοι
* 

Κατηγορία:Ποταμοί της Κίνας
Κατηγορία:Γεωγραφία της Μογγολίας
Ερρίκος, δούκας του Σλέσβιχ

Ο **Ερρίκος, δούκας του Σλέσβιχ** (*Heinrich II. (Holstein-Rendsburg)*, περί το 1342 - 1375), δούκας του Σλέσβιχ (1364 - 1375) ήταν ο νεώτερος γιος του Βάλντεμαρ Γ΄ της Δανίας ο οποίος ήταν δούκας του Σλέσβιχ ως Βάλντεμαρ Ε΄ και της Ριχάρδις του Σβερίν. Ο μεγαλύτερος αδελφός του πρίγκιπας Βάλντεμαρ (περί το 1338 - 1360) σύμφωνα με επίσημα έγγραφα είχε συνβασιλεύσει με τον πατέρα του, μετά τον πρόωρο θάνατο του (1360) τον αντικατέστησε ο ίδιος ο Ερρίκος. Ο Ερρίκος καταγόταν από τον κλάδο του Άβελ της Δανίας του Οίκου του Έστριντσεν, η θεία του ήταν η Χέλβιγκ του Σλέσβιχ.
Ο Ερρίκος κληρονόμησε τμήματα του δουκάτου του Σλέσβιχ (1364), τα νοτιότερα τμήματα του βασιλείου του είχαν περιέλθει στους κόμητες του Χόλσταϊν, ένα άλλο τμήμα του βασιλείου του περιήλθε στην μητέρα του Ριχάρδις του Σβερίν για να την ενισχύσει κατά την διάρκεια της χηρείας της, στον Ερρίκο έμεινε μόνο ένα μικρό τμήμα. Η περιοχή του βρισκόταν στο επίκεντρο διαμάχης ανάμεσα στον ισχυρό βασιλιά Βάλντεμαρ Δ΄ της Δανίας από τα βόρεια και τους κόμητες Ερρίκο Β΄ (1317-1384) και Νικόλαο (1320-1397) του Χόλσταϊν-Ρέντσμπουργκ από τα νότια, προσπάθησε να μεσολαβήσει ανάμεσα στις αντιμαχόμενες πλευρές και απέτυχε γι'αυτό τον Ιούνιο του 1374 υπέκυψε στις απαιτήσεις του Δανού βασιλιά. Δεν απέκτησε παιδιά και ο κλάδος του Άβελ από τον Οίκο του Έστριντσεν ξεκληρίστηκε με τον θάνατο του. 

## Πηγές
* Dansk biografisk leksikon, vol. 10, Copenhagen, 1936
* Diplomatarium Danicum III, 9, Nr. 375 (contains the pledge letters of 1374), Copenhagen 1982
* Otto Brandt: Geschichte Schleswig-Holsteins, Kiel, 1989
* Hans J. Runge: Niehuus in der spätmittelalterlichen Landesgeschichte, in: Jahrbuch des Heimatvereins Schleswigsche Geest 2003, Husum, 2002
* H.V. Gregersen: Slesvig og Holsten indtil 1830, Copenhagen, 1981

Κατηγορία:Οίκος των Έστριντσεν
Κατηγορία:Δούκες του Σλέσβιχ
Λουδοβίκος ΣΤ΄ της Έσσης-Ντάρμστατ

Ο **Λουδοβίκος ΣΤ΄**, γερμ. Ludwig VI (25 Ιανουαρίου 1630 - 24 Απριλίου 1678) από τον Οίκο της Έσσης ήταν λάντγκραβος της Έσσης-Ντάρμστατ (1661-1678).

## Βιογραφία
Ήταν ο πρωτότοκος γιος του Γεωργίου Β΄ λάντγκραβου της Έσσης-Ντάρμστατ και της Σοφίας-Ελεονώρας των Βέττιν, κόρης του Ιωάννη-Γεωργίου Α΄ εκλέκτορα της Σαξονίας.

Το 1661 διαδέχθηκε τον πατέρα του, που απεβίωσε, στο μεγαλύτερο μέρος του Ντάρμστατ· ο νεότερος αδελφός του Γεώργιος Γ΄ έλαβε τη μικρότερη περιοχή του Ίττερ. 

Απεβίωσε το 1678 και τον διαδέχθηκαν οι δύο μεγαλύτεροι από τους γιους του, πρώτα ο Λουδοβίκος Ζ΄ και έπειτα ο Ερνέστος-Λουδοβίκος.

## Οικογένεια
Νυμφεύτηκε πρώτα το 1650 τη Μαρία-Ελισάβετ των Όλντενμπουργκ, κόρη του Φρειδερίκου Γ΄ δούκα του Χόλσταϊν-Γκόττορπ και είχε επιζόντα τέκνα:
* Μαγδαληνή-Σίβυλλα 1652-1712, διάσημη συνθέτης εκκλησιαστικής μουσικής μπαρόκ. Παντρεύτηκε τον Γουλιέλμο-Λουδοβίκο δούκα της Βυρτεμβέργης.
* Μαρία-Ελισάβετ 1656-1715, παντρεύτηκε τον Ερρίκο των Βέττιν δούκα της Σαξονίας-Ρέμχιλντ.
* Αυγούστα-Μαγδαληνή 1657-1674, απεβ. 17 ετών.
* Λουδοβίκος Ζ΄ 1658-1678, λάντγκραβος της Έσσης-Ντάρμστατ.
* Σοφία-Μαρία 1661-1712, παντρεύτηκε τον Χριστιανό των Βέττιν δούκα της Σαξονίας-Άιζενμπεργκ.
* Φρειδερίκος 1659-1676 απεβ. 17 ετων, Γεώργιος 1654-1655 απεβ. 1 έτους, Σοφία-Ελεονώρα 1653 απεβ. νήπιο.

Το 1665 απεβίωσε η Μαρία-Ελισάβετ και ο Λουδοβίκος ΣΤ΄ έκανε δεύτερο γάμο με την Ελισάβετ-Δωροθέα των Βέττιν, κόρη του Ερνέστου Α΄ δούκα της Σαξονίας-Γκότα και είχε τέκνα:
* Ερνέστος-Λουδοβίκος 1667-1739, λάντγκραβος της Έσσης-Ντάρμστατ.
* Γεώργιος 1669-1705, στρατάρχης της Αυστρίας.
* Σοφία-Λουίζα 1670-1758, παντρεύτηκε τον Άλμπρεχτ-Έρνστ Β΄ φον Έττινγκεν-Έττινγκεν.
* Φίλιππος 1671-1736, στρατάρχης της Αυστρίας.
* Ερρίκος 1674-1741.
* Ελισάβετ-Δωροθέα 1676-1721, παντρεύτηκε τον Φρειδερίκο Γ΄ λάντγκραβο της Έσσης-Χόμπουργκ.
* Φρειδερίκος 1677-1708, στρατηγός της Ρωσίας· σκοτώθηκε σε μάχη.
* Ιωάννης 1672-1673, απεβ. νήπιο.

## Πρόγονοι

## Παραπομπές


Κατηγορία:Οίκος της Έσσης
Ερνέστος Λουδοβίκος της Έσσης-Ντάρμστατ

Ο **Ερνέστος-Λουδοβίκος**, γερμ. Ernst-Ludwig (15 Δεκεμβρίου 1667 - 12 Σεπτεμβρίου 1739) από τον Οίκο της Έσσης ήταν λάντγκραβος της Έσσης-Ντάρμστατ (1678-1739).

## Βιογραφία
Ήταν ο δευτερότοκος γιος του Λουδοβίκου ΣΤ΄ λάντγκραβου της Έσσης-Ντάρμστατ και της Ελισάβετ-Δωροθέας των Βέττιν, κόρης του Ερνέστου Α΄ δούκα της Σαξονίας-Γκότα.

Τον Απρίλιο του 1678 απεβίωσε ο πατέρας του και τον διαδέχθηκε ο μεγαλύτερος αδελφός του Λουδοβίκος Ζ΄, που και αυτός απεβίωσε τον Αύγουστο του ίδιου έτους, σε ηλικία 20 ετών. Τον διαδέχθηκε ο Ερνέστος-Λουδοβίκος. Προσπάθησε να μιμηθεί την Αυλή του Λουδοβίκου ΙΔ΄ της Γαλλίας, αλλά γρήγορα χρέωσε τη χώρα του. Ήταν προστάτης του Κρίστοφερ Γκράουπνερ συνθέτη μουσκής Μπαρόκ και του Λουί Ρεμύ ντε Λα Φοσς, αρχιτέκτονα των εκτεταμένων προγραμμάτων οικοδόμησής του.

Απεβίωσε το 1739 και το χρέος του Ντάρμστατ είχε φθάσει τα 4.000.000 γκούλντεν, που ήταν 10 φορές η ετήσια πρόσοδος του λανγκραβάτου. Τον διαδέχθηκε ο πρωτότοκος γιος του Λουδοβίκος Η΄.

## Οικογένεια
Νυμφεύτηκε το 1687 τη Δωροθέα-Καρλόττα των Χοεντσόλερν, κόρη του Αλβέρτου Β΄ μαργράβου του Βρανδεμβούργου-Άνσμπαχ και είχε τέκνα:
* Δωροθέα-Σοφία 1689-1723, παντρεύτηκε τον Ιωάννη-Φρειδερίκο κόμη φον Χοενλόε-Έρινγκεν.
* Λουδοβίκος Η΄ 1691-1768, λάντγκραβος της Έσσης-Ντάρμστατ.
* Κάρολος-Γουλιέλμος 1693-1707, απεβίωσε 14 ετών.
* Φραγκίσκος-Ερνέστος 1695-1716, απεβίωσε 21 ετών.
* Φρειδερίκη-Καρλόττα 1698-1777, παντρεύτηκε τον Μαξιμιλιανό  πρίγκιπα της Έσσης-Κάσσελ.

Το 1705 απεβίωσε η Δωροθέα-Καρλόττα και ο Ερνέστος-Λουδοβίκος έκανε το 1727 δεύτερο γάμο με τη Λουίζα-Σοφία φον Σπήγκελ τσουμ Ντέζενμπεργκ, που αργότερα της δόθηκε ο τίτλος της κόμισσας του Έππσταϊν. Είχε τέκνα:
* Λουίζα-Καρλόττα 1727-1753, απεβίωσε 26 ετών.
* Φρειδερίκη-Σοφία 1730-1770, παντρεύτηκε τον Γιόχαν-Καρλ-Λούντβιχ-Κρίστιαν βαρόνο φον Πρέτλακ.

Από μία μη νόμιμη σχέση του με τη Σαρλότ φον Φόρστνερ είχε ένα φυσικό (νόθο) τέκνο, που απεβίωσε 4 ετών.

## Πρόγονοι

## Παραπομπές


## Εξωτερικοί σύνδεσμοι
*Ernst Ludwig, ''Neue deutsche Biographie'', Bd.: 4, , Berlin, 1959
*The Age of Absolutism in Hesse-Darmstadt (German)
*Free scores by Ernest Louis, Landgrave of Hesse-Darmstadt at the International Music Score Library Project (IMSLP)

Κατηγορία:Οίκος της Έσσης
Λουδοβίκος Η΄ της Έσσης-Ντάρμστατ

Ο **Λουδοβίκος Η΄**, γερμ. Ludwig VIII (5 Απριλίου 1691 - 17 Οκτωβρίου 1768) από τον Οίκο της Έσσης ήταν λάντγκραβος της Έσσης-Ντάρμστατ (1739-1768).

## Βιογραφία
Ήταν ο πρωτότοκος γιος του Ερνέστου-Λουδοβίκου λάντγκραβου της Έσσης-Ντάρμστατ και της Δωροθέας-Καρλόττας των Χοεντσόλερν, κόρης του Αλβέρτου Β΄ μάργραβου του Βρανδεμβούργου-Άνσμπαχ.

Διαδέχθηκε τον πατέρα του, που απεβίωσε το 1739. Ο Λουδοβίκος Η΄ νυμφεύτηκε την κόμισσα του Χανάου-Λίχτενμπεργκ, το οποίο πρόσθεσε στις κτήσεις του. Απεβίωσε το 1768 σε ηλικία 77 ετών και τον διαδέχθηκε ο πρωτότοκος γιος του Λουδοβίκος Θ΄.

## Οικογένεια
Νυμφεύτηκε το 1717 την Καρλόττα, κόρη και κληρονόμο του Ιωάννη-Ράινχαρτ Γ΄ κόμη του Χανάου-Λίχτενμπεργκ και είχε τέκνα:
* Λουδοβίκος Θ΄  1719-1790, λάντγκραβος της Έσσης-Ντάρμστατ.
* Γεώργιος-Γουλιέλμος 1722-1782.
* Καρολίνα-Λουίζα 172-1783, παντρεύτηκε τον Κάρολο-Φρειδερίκο μεγάλο δούκα του Μπάντεν.

## Πρόγονοι

## Παραπομπές


## Πηγές
* *Die Geschichte Hessens*, Gerd Bauer, Heiner Boencke, Hans Sarkowicz; Eichborn, 2002, p.&nbsp;193-194

## Εξωτερικοί σύνδεσμοι
* The Age of Absolutism in Hesse-Darmstadt (German)

Κατηγορία:Οίκος της Έσσης
Λουδοβίκος Θ΄ της Έσσης-Ντάρμστατ

Ο **Λουδοβίκος Θ΄** (γερμ. *Ludwig IX*, 15 Δεκεμβρίου 1719 - 6 Απριλίου 1790) από τον Οίκο της Έσσης ήταν λανδγράβος της Έσσης-Ντάρμστατ (1768 - 1790).

## Βιογραφία
Γεννήθηκε στο Ντάρμστατ και ήταν ο πρωτότοκος γιος του Λουδοβίκου Η΄ της Έσσης-Ντάρμστατ και της Καρλόττας, κόρης και κληρονόμου του Ιωάννη Ραϊνάρδου Γ΄ του Χάναου-Λίχτενμπεργκ.

Το 1768 απεβίωσε ο πατέρας του και τον διαδέχθηκε. Ο ίδιος απεβίωσε το 1790 στο Πίρμαζενς σε ηλικία 71 ετών και τον διαδέχθηκε ο πρωτότοκος γιος του Λουδοβίκος Ι΄ ως λανδγράβος της Έσσης-Ντάρμστατ (μετέπειτα *Λουδοβίκος Α΄ της Έσσης-Ντάρμστατ*).

## Οικογένεια
Νυμφεύτηκε το 1741 την Καρολίνα των Βίττελσμπαχ, κόρη του Χριστιανού Γ΄ του Παλατινάτου-Τσβάιμπρυκεν, και είχε τέκνα:
* θνησιγενής γιος (7 Μαΐου 1742).
* Καρολίνα (1746 - 1821), παντρεύτηκε τον Φρειδερίκο Ε΄ λάντγκραβο της Έσσης-Χόμπουργκ.
* Φρειδερίκη Λουίζα (1751 - 1805), παντρεύτηκε τον Φρειδερίκο Γουλιέλμο Β΄ βασιλιά της Πρωσίας.
* Λουδοβίκος Α΄ (1753 - 1830), Μέγας Δούκας της Έσσης.
* Αμαλία (1754 - 1832), παντρεύτηκε τον Κάρολο Λουδοβίκο διάδοχο της Βάδης.
* Βιλελμίνη Λουίζα (μετέπειτα ''Ναταλία Αλεξέγιεβνα'') (1755 - 1776), παντρεύτηκε τον Παύλο Αυτοκράτορα της Ρωσίας.
* Λουίζα (1757 - 1830), παντρεύτηκε τον Κάρολο Αύγουστο δούκα της Σαξονίας-Βαϊμάρης-Άιζεναχ.
* Φρειδερίκος (1759 - 1802).
* Χριστιανός (1763 - 1830), στρατηγός της Ολλανδίας.

Το 1774 απεβίωσε η Καρολίνα και ο Λουδοβίκος Θ΄ έκανε το 1775 δεύτερο γάμο με την Μαρί Αντελαΐντ Χάιροουτσε, Κόμισσα του Λέμπεργκ.

## Πρόγονοι

## Κοινός πρόγονος των ηγεμόνων της Ευρώπης (2022-)

Για το διάστημα 1938-2022 βλέπε Ιωάννης Γουλιέλμος Φρίζο της Οράγγης.
Οι διακεκομμένες γραμμές δηλώνουν γάμο.

## Παραπομπές


## Εξωτερικοί σύνδεσμοι
*[Wikisource: ''Allgemeine Deutsche Biographie'' "Ludwig (Landgraf von Hessen-Darmstadt)" (in German)](http://de.wikisource.org/wiki/ADB:Ludwig_IX._(Landgraf_von_Hessen-Darmstadt))

Κατηγορία:Οίκος της Έσσης
Λουδοβίκος Α΄ της Έσσης-Ντάρμστατ

:*Να μη συγχέεται με τον πρόγονό του [[Λουδοβίκος Α΄ της Έσσης|Λουδοβίκο Α΄]] λάντγκραβο της Έσσης.*

Ο **Λουδοβίκος Α΄** (γερμ. *Ludwig I.*, 14 Ιουνίου 1753 - 6 Απριλίου 1830) από τον Οίκο της Έσσης ήταν μέγας δούκας της Έσσης (1806-30). Πιο πριν ήταν, ως *Λουδοβίκος Ι΄*, λάνδγραβος της Έσσης-Ντάρμστατ (1790-1806). 

## Βιογραφία
Ήταν ο πρωτότοκος γιος του Λουδοβίκου Θ΄ της Έσσης-Ντάρμστατ και της Καρολίνας των Βίττελσμπαχ, κόρης του Χριστιανού Γ΄ του Παλατινάτου-Τσβάιμπρυκεν.

Διαδέχθηκε το 1790 τον πατέρα του, που απεβίωσε. Με τις αναμορφώσεις του βασιλείου της Γερμανίας των ετών 1801-03, η επικράτειά του αυξήθηκε σημαντικά: απέκτησε το δουκάτο της Βεστφαλίας, ως τότε υποτελές στον αρχιεπίσκοπο της Κολωνίας. Ως σύμμαχος του Ναπολέοντα Α΄ της Γαλλίας, αναβαθμίστηκε από εκείνον το 1806 σε *μεγάλο δούκα της Έσσης*. Προσχώρησε στη Συνομοσπονδία του Ρήνου, η οποία οδήγησε στη διάλυση του βασιλείου της Γερμανίας. Το 1814-15 στο Συνέδριο της Βιέννης έπρεπε να επιστρέψει τη Βεστφαλία, αλλά αποζημιώθηκε με την περιοχή του Ράινχεσσεν (= Έσσης του Ρήνου), που η πρωτεύουσά της Μάιντς ήταν στην αριστερή όχθη του Ρήνου. Λόγω αυτής της απόκτησης, τροποποίησε τον τίτλο του σε *μέγα δούκα της Έσσης και παρά τω Ρήνω*.

Απεβίωσε το 1830 σε ηλικία 77 ετών και τον διαδέχθηκε ο πρωτότοκος γιος του Λουδοβίκος Β΄. Το 1844 στήθηκε στη μνήμη του, στη μέση της Λουίζενπλαττς -της μεγαλύτερης πλατείας του Ντάρμστατ- μία στήλη ύψους 33 μ., που ονομάζεται *μακρύς Λουδοβίκος*. 

Αρραβωνιάστηκε τη Σοφία Δωροθέα της Βυρτεμβέργης το 1776, αλλά το ίδιο έτος απεβίωσε ο αδελφή τού Λουδοβίκου Α΄, Βιλελμίνα Λουίζα, και ο σύζυγός της Παύλος, μέλλων Αυτοκράτορας της Ρωσίας, ζήτησε να νυμφευτεί τη Σοφία Δωροθέα. Έτσι ο αρραβώνας διαλύθηκε και ο Λουδοβίκος Α΄ έλαβε χρηματική αποζημίωση.

## Οικογένεια
Νυμφεύτηκε το 1777 την εξαδέλφη του Λουίζα, κόρη του Γεωργίου Γουλιέλμου της Έσσης-Ντάρμστατ, και είχε τέκνα:
* Λουδοβίκος Β΄ (1777 - 1848), Μέγας Δούκας της Έσσης.
* Λουίζα (1779 - 1811), παντρεύτηκε τον Λουδοβίκο του Άνχαλτ-Καίτεν.
* Λουδοβίκος *Γεώργιος* Κάρολος Φρειδερίκος (1780 - 1856), νυμφεύτηκε μοργανατικά την Καρολίνε Τέρεκ ντε Τσέντρε.
* *Φρειδερίκος* Αύγουστος Κάρολος (1788 - 1867).
* θνησιγενείς δίδυμες κόρες (11 Μαΐου 1789).
* *Αιμίλιος* Μαξιμιλιανός Λεοπόλδος (1790 - 1856).
* Φερδινάνδος *Γουσταύος* Γουλιέλμος Φρειδερίκος (1791 - 1806).

## Πρόγονοι

## Παραπομπές


Κατηγορία:Οίκος της Έσσης
Μαύρο Τριαντάφυλλο

Το ***Μαύρο Τριαντάφυλλο*** (Τουρκικά: *Karagül*) είναι τηλεοπτική σειρά τουρκικής παραγωγής του 2013.

## Επισκόπηση της Σειράς

## Υπόθεση
Η Εμπρού πηγαίνει μαζί με τα παιδιά της, στο αρχοντικό της οικογένειας της συζύγου του Μουράτ, όταν λαμβάνει ένα τηλεφώνημα ότι ο Μουράτ έχει εξαφανιστεί αφότου έπεσε στον ποταμό Ευφράτη. Από εκείνη τη στιγμή, η ζωή της αλλάζει ριζικά. Ανακαλύπτει ότι ο σύζυγός της έχει χάσει όλα τα οικογενειακά του περιουσιακά στοιχεία και ότι είναι υποθηκευμένα. Εκεί βρίσκεται μόνη της και χωρίς χρήματα, ενώ επιπλέον ανακαλύπτει ότι ο σύζυγός της έχει και άλλη σύζυγο.

Σε εκείνο τον τόπο θα πρέπει να αντιμετωπίσει τον Κεντάλ, τον αρχηγό της οικογένειας που ήταν πάντα ζηλότυπος με τον Μουράτ επειδή ήθελε να είναι ο μοναδικός κληρονόμος της οικογένειας. Ωστόσο, ο Κεντάλ δεν έχει ένα γιο που μπορεί να συνεχίσει με την κληρονομιά του, αφού ο μόνος που έχει είναι ανάπηρος.

Θα συναντήσει επίσης τον Μπαράν, τον πρώτο της γιο με τον Μουράτ, ο οποίος υποτίθεται ότι γεννήθηκε νεκρός. 

## Κάστ
*Ετσέ Ουσλού ως *Εμπρού Σαμβερντί*
*Μεσούτ Ακουστά ως *Κεντάλ Σαμβερντί*
*Χιλάλ Αλτινμπιλέκ ως *Οζλέμ Σαμβερντί*
*Μερτ Γιαζιτσιόγλου ως *Μπαράν/Ντενίζ Σαμβερντί*
*Ιλάιντα Τσεβίκ ως *Μάγια Σαμβερντί*
*Αϊτσά Αϊτσίν Τουράν ως *Αντά Σαμβερντί*
*Αρντά Ερκουράν ως *Ρουζγκιάρ Σαμβερντί*
*Γκοντζά Τζιλασούν ως *Φικριγιέ Γκιουνέρ*
*Χιουλγιά Ντουγιάρ ως *Εμινέ Ρεϊχαν/Σαμβερντί*
*Σεβντά Εργκιντζί ως *Αϊσέ*
*Τζαν Ατάκ ως *Άσιμ Σαμβερντί*
*Ογκιούν Καπτανόγλου ως *Ογκιούζ Κιλιτσόγλου*
*Μπουράκ Τσελίκ ως *Σερντάρ Κιλιτσόγλου*
*Σου Ολγκάς ως *Ντενίζ Κιλιτσόγλου*
*Εσέρ Καραμπίλ ως *Κασίμ*
*Ατζάλεα Ελμάς ως *Ελίφ*
*Τουράν Σελτσούκ Γερλικαγιά ως *Ριζά*
*Φεϊζάν ως *Εμρέ*
*Ντενίζ Ντουρμάζ ως *Ναζλί*
*Μουράτ Μπαϊκάν ως *Ρουστέμ Κεσέρ*
*Σαϊντάμ Γενιάϊ ως *Τζεμάλ*
*Τσετίν Καρακούλ ως *Φατίχ*
*Εράϊ Οζμπάλ ως *Σαλμάν*
*Οζλέμ Ακινόζου ως *Γκιουλιζάρ Κεσέρ*
*Εμρέ Τεκιτέλ ως *Σαχίν*
*Τζαν Βερέλ ως *Σελτσούκ*

### Χαρακτήρες που έχουν αποχωρήσει
*Γιαλτσίν Ερτούρκ ως *Ρετζέπ*
*Οζκάν Ντενίζ ως *Μουράτ Σαμβερντί*
*Γιαβούζ Μπινγκόλ ως *Φιράτ Μερτζάν*
*Μεχμέτ Μεχμέντοφ ως *Μερντάν Κεσέρ*
*Σεμπαχάτ Κουμάς ως *Μελέκ Σαμβερντί*
*Σαρουχάν Χιουνέλ ως *Κενάν Γκιουνέρ/Τεκινάλπ*
*Εμπρού Οτζέν Σαχίν ως *Σιμπέλ*
*Μαχμούτ Γκιοιγκιόζ ως *Ιντρίς*
*Μπολέντ Πολάτ ως *Σαμπρί*
*Οζλέμ Κονκέρ ως *Ναρίν Μερτζάν*
*Σερίφ Σεζέρ ως *Καντριγιέ Σαμβερντί*

## Παραπομπές

## Εξωτερικοί σύνδεσμοι
*

Κατηγορία:Τουρκικές τηλεοπτικές σειρές
Nature (περιοδικό)

Το ***Nature*** είναι ένα αγγλικό επιστημονικό περιοδικό, από τα εγκυρότερα του πλανήτη, που κυκλοφόρησε για πρώτη φορά στις 4 Νοεμβρίου 1869. Θεωρείται ως το γνωστότερο επιστημονικό περιοδικό στον κόσμο με συντελεστή επιρροής 42.778, ενώ έχει καθιερωθεί ως ένα από τα κορυφαία ακαδημαϊκά περιοδικά στον κόσμο. Είναι ένα από τα λίγα εναπομείναντα ακαδημαϊκά περιοδικά που δημοσιεύει πρωτότυπη έρευνα σε ένα ευρύ φάσμα επιστημονικών πεδίων. Το *Nature* διεκδικεί μια αναγνωρισιμότητα μέσω διαδικτύου περίπου 3 εκατομμυρίων αναγνωστών ανά μήνα. Το περιοδικό έχει μια εβδομαδιαία κυκλοφορία περίπου 53.000 αντιτύπων αλλά μελέτες έχουν καταλήξει στο συμπέρασμα ότι οκτώ άτομα μοιράζονται ένα αντίτυπο.

## Αντικείμενο
Η διεθνής ερευνητική κοινότητα είναι το βασικό ακροατήριο του περιοδικού, ωστόσο οι περιλήψεις και τα συνοδευτικά άρθρα αποσκοπούν στο να καταστήσουν πολλές από τις σημαντικές μελέτες κατανοητές από τους επιστήμονες άλλων πεδίων και από το μορφωμένο κοινό. Σε κάθε τεύχος δημοσιεύονται ειδήσεις και άρθρα σχετικά με ζητήματα γενικού ενδιαφέροντος για τους επιστήμονες, συμπεριλαμβανομένων των τρέχοντων ζητημάτων, της χρηματοδότησης της επιστήμης, των επιχειρήσεων, της επιστημονικής δεοντολογίας και των ερευνητικών πρωτοβουλιών. Υπάρχουν επίσης τμήματα για τα βιβλία και τις τέχνες. Το υπόλοιπο κομμάτι του περιοδικού αποτελείται κυρίως από ερευνητικά έγγραφα τα οποία είναι συχνά πυκνογραμμένα και τεχνικού ενδιαφέροντος. Λόγω των αυστηρών ορίων για το μέγεθος των δημοσιεύσεων, συχνά το τυπωμένο κείμενο είναι στην ουσία μια σύνοψη του υπό εξέταση θέματος με πολλές λεπτομέρειες να αναφέρονται στο συμπληρωματικό υλικό στην ιστοσελίδα του περιοδικού.

Υπάρχουν πολλοί τομείς έρευνας πάνω στους οποίους βασίζονται τα άρθρα ή οι μελέτες που δημοσιεύονται στο περιοδικό *Nature* ως πρωτότυπες έρευνες. Οι εργασίες που έχουν δημοσιευθεί μέχρι στιγμής σε αυτό το περιοδικό είναι διεθνώς αναγνωρισμένες για την διατήρηση των υψηλών προτύπων έρευνας. Περίπου το 8% των υποβληθέντων ερευνητικών άρθρων γίνονται δεκτά για δημοσίευση.

## Διακρίσεις
Το 2007 το περιοδικό *Nature* (μαζί με το περιοδικό *[[Science]]*) έλαβε το βραβείο *Prince of Asturias*.

## Παραπομπές


## Εξωτερικοί σύνδεσμοι
* 

Κατηγορία:Περιοδικά με τόπο έκδοσης το Ηνωμένο Βασίλειο
Κατηγορία:Φυσικές επιστήμες
Λουδοβίκος Β΄ της Έσσης-Ντάρμστατ

Ο **Λουδοβίκος Β΄** (γερμ. *Ludwig II*, 26 Δεκεμβρίου 1777 - 16 Ιουνίου 1848) από τον Οίκο της Έσσης-Ντάρμστατ ήταν μέγας δούκας της Έσσης & παρά τω Ρήνω (1830-1848).

## Βιογραφία
Ήταν το πρώτο παιδί και ο πρωτότοκος γιος του Λουδοβίκου Α΄ της Έσσης και της Λουίζας, κόρης του Γεωργίου Γουλιέλμου της Έσσης-Ντάρμστατ.

Διαδέχθηκε τον πατέρα του το 1830, όταν εκείνος απεβίωσε. Στη Γερμανική επανάσταση του 1848 παραιτήθηκε. Απεβίωσε το ίδιο έτος και τον διαδέχθηκε ο πρωτότοκος γιος του, Λουδοβίκος Γ΄.

## Οικογένεια
Νυμφεύτηκε την εξαδέλφη του Βιλελμίνη, κόρη του Καρόλου Λουδοβίκου της Βάδης, και είχε τέκνα:
* Λουδοβίκος Γ΄ (1806 - 1877), Μέγας Δούκας της Έσσης.
* θνησιγενής γιος (18 Αυγούστου 1807).
* Κάρολος (1809 - 1877).
* Αμαλία *Ελισάβετ* Λουίζα Καρολίνα Φρειδερίκη Βιλελμίνη (1821 - 1826).
* θνησιγενής κόρη (7 Ιουνίου 1822).
* Αλέξανδρος (1823 - 1888).
* Μαρία (1824 - 1880), παντρεύτηκε τον Αλέξανδρο Β΄ της Ρωσίας.

Τα τέσσερα τελευταία τέκνα είναι μάλλον τέκνα της Βιλελμίνης και του πολυετούς εραστή της, βαρόνου Ωγκύστ φον Σεναρκλάνς ντε Γκρανσύ.

## Πρόγονοι

## Αναφορές


Κατηγορία:Οίκος της Έσσης
Μίρνα Μάζιτς

Η **Μίρνα Μάζιτς** (κροατικά: *Mirna Mazić*, γενν. 24 Δεκεμβρίου 1985) είναι Κροάτισσα καλαθοσφαιρίστρια. Η Μάτζιτς είναι και διεθνής με την Εθνική Κροατίας, με την οποία έχει συμμετάσχει  και στους Ολυμπιακούς Αγώνες του Λονδίνου. Έχει πάρει, επίσης, ένα ασημένιο κι ένα χάλκινο στους Μεσογειακούς Αγώνες, του 2005 και του 2009. Αγωνίζεται στη θέση του power forward με ύψος 1.90 m.

## Καριέρα

## Παραπομπές


## Εξωτερικοί σύνδεσμοι
*Profile at eurobasket.com
*FIBA.basketball

Κατηγορία:Κροάτες καλαθοσφαιριστές
Κατηγορία:Καλαθοσφαιρίστριες Ολυμπιακού Πειραιώς
Κατηγορία:Πάουερ φόργουορντ
Κατηγορία:Αθλητές στους Μεσογειακούς Αγώνες 2005
Κατηγορία:Καλαθοσφαιριστές στους Θερινούς Ολυμπιακούς Αγώνες 2012
Κατηγορία:Καλαθοσφαιρίστριες Καϊζερί Κάσκι
Κατηγορία:Καλαθοσφαιρίστριες Τορούν
Πραγματισμός

Ο **Πραγματισμός** είναι ένα φιλοσοφικό ρεύμα που ξεκίνησε στις Ηνωμένες Πολιτείες γύρω στο 1870. 

Οι ρίζες του τοποθετούνται συχνά στους φιλοσόφους Ουίλιαμ Τζέιμς, Τζον Ντιούι και Τσαρλς Σάντερς Πιρς. Ο Πιρς αργότερα τον περιέγραψε στο πραγματιστικό αριστούργημά του: "Σκεφτείτε τα πρακτικά αποτελέσματα των αντικειμένων της επιλογής σας. Έπειτα, η αντίληψή σας για αυτά τα αποτελέσματα είναι το σύνολο της αντίληψής σας για το αντικείμενο".

Ο πραγματισμός θεωρεί την σκέψη ως ένα εργαλείο για πρόβλεψη, για λύση του προβλήματος και για δράση και αρνείται την ιδέα ότι η λειτουργία της σκέψης είναι να περιγράψει, να εκπροσωπήσει ή να καθρεφτίσει την πραγματικότητα. Οι πραγματιστές υποστηρίζουν ότι τα περισσότερα φιλοσοφικά θέματα - όπως η φύση της γνώσης, η γλώσσα, η ερμηνεία, η πεποίθηση και η επιστήμη - φανερώνονται καλύτερα μέσα στα πλαίσια των πρακτικών χρήσεών τους. Η φιλοσοφία του πραγματισμού "δίνει έμφαση στην πρακτική εφαρμογή των ιδεών, ενεργώντας σε αυτές προκειμένου να τις ελέγξει πάνω στις ανθρώπινες εμπειρίες". Ο πραγματισμός εστιάζει σε ένα "σύμπαν που αλλάζει παρά σε ένα σύμπαν που δεν αλλάζει όπως οι ιδεαλιστές και οι ρεαλιστές είχαν υποστηρίξει".

Κατηγορία:Φιλοσοφικά κινήματα
Σέζαρ-Φρανσουά Κασινί ντε Τυρύ

Ο **Σεζάρ-Φρανσουά Κασσινί ντε Τυρύ** (17 Ιουνίου 1714 - 4 Σεπτεμβρίου 1784), επίσης ονομαζόταν **Κασσινί III** ή **Κασσινί ντε Τυρύ**, ήταν Γάλλος αστρονόμος και χαρτογράφος.

## Βιογραφία
Ο Κασσινί ντε Θουρύ γεννήθηκε στο Τυρύ-σου-Κλερμόν και ήταν ο δεύτερος γιος του Ζακ Κασσινί και της Σουζάν-Φρανσουάζ Σαρπεντιέ. Ήταν εγγονός του Τζοβάνι Ντομενίκο Κασσινί και ο πατέρας του Ζαν-Ντομινίκ Κασσινί, κόμη του Κασσινί.

Το 1739 έγινε μέλος της Γαλλικής Ακαδημίας Επιστημών ως υπο-βοηθός αστρονόμος, το 1741 ως βοηθός αστρονόμος και το 1745 ως αστρονόμος. Τον Ιανουάριο του 1751 εξελέγη μέλος της Βασιλικής Εταιρείας.

Το 1756 κατάφερε να λάβει την επίσημη θέση του πατέρα του και συνέχισε τις τοπογραφικές μελέτες που κληρονόμησε. Το 1744 ξεκίνησε την κατασκευή ενός μεγάλου τοπογραφικού χάρτη της Γαλλίας, ο οποίος αποτελεί ορόσημο στην ιστορία της χαρτογραφίας. Ο χάρτης αυτός ολοκληρώθηκε από τον γιο του Κασσινί IV και δημοσιεύτηκε από την Ακαδημία Επιστημών από το 1744 έως το 1793. Τα 180 μέρη του είναι γνωστά ως Χάρτης Κασσινί.

Η θέση του διευθυντή στο Αστεροσκοπείο του Παρισιού δημιουργήθηκε προς όφελός του το 1771 όταν το κτίριο έπαψε να είναι εξαρτημένο από την Γαλλική Ακαδημία Επιστημών.

Τα κύρια έργα του είναι τα εξής : *Ο Μεσημβρινός του Βασιλικού Παρατηρητηρίου του Παρισιού* (1744), μια διόρθωση του παρισινού μεσημβρινού ; *Γεωμετρική περιγραφή της Γης* (1775) ; *Γεωμετρική Περιγραφή της Γαλλίας* (1784), έργο το οποίο ολοκληρώθηκε από τον γιο του.

Ο Σέζαρ-Φρανσουά Κασσινί ντε Τυρύ πέθανε στο Παρίσι, στις 4 Σεπτεμβρίου 1784, από ευλογιά.

* "Library and Archive Catalogue". Βασιλική Εταιρεία
* Δείτε αυτή την ιστοσελίδα  για τον Χάρτη της Γαλλίας από τον Κασσινί

## Παραπομπές


## Εξωτερικοί σύνδεσμοι
* Λίστα με ηλεκτρονικά έργα του
* Cassini map online on EHESS site 
* cartocassini site, συγκεντρώνει παλιούς χάρτες και επιτρέπει ποικίλους χειρισμούς, notably finding all Cassini maps in Gallica
* Cassini map in Géoportail (IGN)
* Cassini map superimposed over Google Maps' map of France - David Rumsey

Κατηγορία:Γάλλοι αστρονόμοι
Κατηγορία:Γάλλοι χαρτογράφοι
Ντομινίκ, κόμης ντε Κασινί

Ο **Ζαν Ντομινίκ**, κόμης του Κασινί (30 Ιουνίου 1748 - 18 Οκτωβρίου 1845) ήταν Γάλλος αστρονόμος, γιος του Σεζάρ-Φρανσουά Κασσινί ντε Τουρύ.

Ο Κασσινί γεννήθηκε στο Αστεροσκοπείο του Παρισιού. Το 1784 διαδέχθηκε τον πατέρα του στη θέση του διευθυντή του Αστεροσκοπείου αλλά τα σχέδιά του για την αποκατάσταση και ανακατασκευή του ναυάγησαν το 1793 εξαιτίας της εχθρότητας της εθνοσυνέλευσης. Η θέση του εκεί δέχτηκε πολλές επιθέσεις με αποτέλεσμα να παραιτηθεί στις 6 Σεπτεμβρίου και να μπει φυλακή το 1794 αλλά αφέθηκε ελεύθερος μετά από επτά μήνες. Στη συνέχεια αποσύρθηκε στο Τουρύ όπου και πέθανε το 1845.

Το 1770 δημοσίευσε τον απολογισμό ενός ταξιδιού του στην Αμερική το 1768, το οποίο πραγματοποίησε ως επιμελητής της Γαλλικής Ακαδημίας Επιστημών με σκοπό να ελέγξει στη θάλασσα τα ρολόγια του Πιερ Λε Ρουά. Το 1783 έστειλε ένα υπόμνημα στη Βασιλική Εταιρεία, στο οποίο πρότεινε μια τριγωνομετρική έρευνα που συνδέει τα αστεροσκοπεία του Παρισιού και του Γκρήνουιτς με σκοπό τον καλύτερο προσδιορισμό του γεωγραφικού πλάτους και του γεωγραφικού μήκους του τελευταίου. Η πρότασή του έγινε αποδεκτή με αποτέλεσμα να λάβει χώρα η αγγλο-γαλλική συνεργασία (1784 - 1790). Τα αποτελέσματα της έρευνας δημοσιεύτηκαν το 1791. Επισκέφτηκε την Αγγλία για τους σκοπούς της έρευνάς του με τους Πιερ Μεσαίν και Αντριέν-Μαρί Λεζέντρ και οι τρεις τους συνάντησαν τον Ουίλιαμ Χέρσελ. Ο ίδιος ολοκλήρωσε τον χάρτη του πατέρα του στη Γαλλία και το 1793 δημοσιεύτηκε από την Ακαδημία Επιστημών. Αυτός ο χάρτης χρησίμευσε σε περαιτέρω έρευνα το 1791 καθώς παρουσίαζε τη Γαλλία σε τμήματα. Ο κόμης ντε Κασσινί εκλέχθηκε επίτιμο μέλος της Αμερικανικής Ακαδημίας Τεχνών και Επιστημών το 1788.

Τα Υ*πομνήματα για τη Λειτουργία του Αστεροσκοπείου της Γαλλίας* του Κασσινί (1810) ενσωμάτωσαν τμήματα ενός μεμονωμένου έργου το οποίο είχε υποβάλλει στην Ακαδημία Επιστημών το 1774. Ο τόμος περιελάμβανε τα ελεγεία του πάνω σε αρκετούς ακαδημαϊκούς καθώς και την αυτοβιογραφία του προπάππου του, του Τζοβάνι Κασσίνι.

Ο νεότερος γιος του, Ανρί, ήταν βοτανολόγος με μικρή παραγωγή σημειώσεων.

## Παραπομπές


## Πηγές
* Maskelyne, Nevil (1785). . *Philosophical Transactions of the Royal Society of London*
*

Κατηγορία:Γάλλοι αστρονόμοι
Χάναμ

Το **Χάναμ **(κορεατικά: 하남시) είναι μια πόλη στην Επαρχία Γκιόνγκι (Γκιόνγκι-ντο) στη Νότια Κορέα. Στο παρελθόν αποτελούσε μέρος της πόλης Γκουάνγκτζου και ορίστηκε ως πόλη το 1989. Η αρχαία πρωτεύουσα Ουίριεσονγκ των Μπέκτσε μπορεί να βρίσκεται εκεί.

Βρίσκεται αμέσως ανατολικά της Σεούλ, και επίσης συνορεύει με το Νάμιανγκτζου, το Γκουάνγκτζου και το Σόνγκναμ. Τον Αύγουστο του 2009, οι πόλεις Χάναμ και Σόνγκναμ ανακοίνωσαν την πρόθεσή τους να συγχωνευθούν.

## Διοικητικές διαιρέσεις
Το Χάναμ διαιρείται στις εξής περιοχές:
* Γκάμπουκ-ντονγκ (감북동)
* Γκάμι-ντονγκ (감이동)
* Γκάμιλ-ντονγκ (감일동)
* Γκιόσαν-ντονγκ (교산동)
* Ντόκπουνγκ-ντονγκ (덕풍동)
* Μίσα-ντονγκ (미사동)
* Μπέαλμι-ντονγκ (배알미동)
* Σάνγκσατσανγκ-ντονγκ (상사창동)
* Σάνγκσανγκοκ-ντονγκ (상산곡동)
* Τσάνγου-ντονγκ (창우동)
* Τσόνχιον-ντονγκ (천현동)
* Τσόι-ντονγκ (초이동)
* Τσόιλ-ντονγκ (초일동)
* Τσούνγκουνγκ-ντονγκ (춘궁동)
* Πούνγκσαν-ντονγκ (풍산동)
* Χάσατσανγκ-ντονγκ (하사창동)
* Χάσανγκοκ-ντονγκ (하산곡동)
* Χάγκαμ-ντονγκ (학암동)

## Στατιστικά

## Αδελφοποιημένες πόλεις
*  Ρουσάν, Κίνα
*  Λιτλ Ροκ, Ηνωμένες Πολιτείες
*  Σαν Πάμπλο, Φιλιππίνες
*  Λα Πάλμα, Ηνωμένες Πολιτείες
*  Σα Αλάμ, Μαλαισία

## Δείτε επίσης
* Κατάλογος πόλεων της Νότιας Κορέας
* Γεωγραφία της Νότιας Κορέας
* Περιοχή της Πρωτεύουσας Σεούλ

## Παραπομπές


## Εξωτερικοί σύνδεσμοι

* Ιστοσελίδα της κυβέρνησης της πόλης στα αγγλικά

Κατηγορία:Νότιας Κορέας γεωγραφία-επέκταση
Κατηγορία:Πόλεις της Νότιας Κορέας
Σεισμός στην Τρίπουρα 2017

Ένας σεισμός μεγέθους 5,7 ρίχτερ συνέβη στην Ινδία και συγκεκριμένα 20 χιλιόμετρα ανατολικά βορειοανατολικά της Αμπάσα στην πολιτεία της Τριπούρα στις 3 Ιανουαρίου 2017. Η μακροσεισμική ένταση του φαινομένου παρατηρήθηκε στα 6-7 EMS. Ο σεισμός έγινε στις 2:39 μ.μ. τοπική ώρα (09:09 UTC) και είχε επίκεντρο μια αραιοκατοικημένη περιοχή. Το εκτιμόμενο βάθος ήταν τα 32 χλμ.

Ένα άτομο έχασε τη ζωή του και πέντε τραυματίστηκαν στην Ινδία. Περισσότερα από 50 σπίτια υπέστησαν ζημιές εξαιτίας των κατολισθίσεων που συνέβησαν στην επαρχία Δαλάι, ενώ δρόμοι έκλεισαν λόγω της πτώσης δέντρων. Σύμφωνα με την Αρχή Διαχείρισης Καταστροφών της Πολιτείας Τριπούρα, τουλάχιστον 6.727 κτίρια υπέστησαν ζημιές στις επαρχίες Δαλάι και Ουνακότι της Τριπούρα. Η δόνηση ήταν αισθητή σε πολλά μέρη της βορειοανατολικής Ινδίας, καθώς και μέχρι την Καλκούτα. Στο Μπανγκλαντές υπήρξαν δύο νεκροί και τρείς τραυματίες. Ο σεισμός εκεί προκάλεσε υγροποίηση στις όχθες του ποταμού Μάνου στην Τρίπουρα και κατά μήκος του ποταμού Δαλάι, καθώς και στην περιοχή Καμαλγκάν.

## Παραπομπές


Τριπουρα
Ερρίκος Β΄ του Χόλσταϊν-Ρέντσμπουργκ

Ο **Ερρίκος Β΄** (*Heinrich II. (Holstein-Rendsburg)*, περί το 1317 - περί το 1384) από τον Οίκο του Σάουμπουργκ, κόμης του Χόλσταϊν-Ρέντσμπουργκ και άρχοντας του νότιου Σλέσβιχ μαζί με τον αδελφό του Νικόλαο ήταν γιος του Γεράρδου Γ΄, κόμη του Χόλσταϊν-Ρέντσμπουργκ και της Σοφίας του Βέρλε. Ο Ερρίκος ήταν ικανός στρατιωτικός ηγέτης, αρχηγός μισθοφορικών στρατευμάτων και ιππότης και πολέμησε στην Ιταλία, τη Ρωσία, την Εσθονία και τη Γαλλία στις υπηρεσίες του αγγλικού και του σουηδικού στρατού. Έγινε αρχηγός του στόλου της Χανσεατικής Ένωσης (1367) και κατέκτησε την Κοπεγχάγη (1368), ενώ υπερασπίστηκε μαζί με τον αδελφό του Νικόλαο τα δικαιώματά τους στο Σλέσβιχ και το Χόλσταϊν απέναντι στη Δανία και τη Φρισία.

## Οικογένεια
Με την πρώτη σύζυγό του Ματθίλδη, κόρη του Βερνάρδου Ε΄, κυρίου του Λίππε απέκτησε ένα τέκνο:
* Ματθίλδη.

Με τη δεύτερη σύζυγό του Ίνγκεμποργκ (1366), κόρη του Αλβέρτου Β΄ δούκα του Μεκλεμβούργου-Σβερίν απέκτησε:
* Γεράρδος ΣΤ΄ του Χόλσταϊν-Ρέντσμπουργκ.
* Αλβέρτος Β΄ του Χόλσταϊν-Ρέντσμπουργκ.
* Ερρίκος Γ΄ του Σάουμπουργκ-Χόλσταϊν.
* Σοφία του Χόλσταϊν, παντρεύτηκε τον Μπόγκισλαβ Η΄ της Πομερανίας-Στολπ.

## Παραπομπές


## Πηγές
* Karl Jansen (1880), "Heinrich II., der Eiserne, Graf von Holstein", Allgemeine Deutsche Biographie (ADB) (γερμ.), 11, Leipzig: Duncker & Humblot, pp. 523–525
* Helge Bei der Wieden: Schaumburgische Genealogie, 2nd ed., Verlag Ernst Knoth, Melle, 1999; ISBN 3-88368-305-1
* Verein für Lübecksche Geschichte und Alterthumskunde: Siegel des Mittelalters aus den Archiven der Stadt Lübeck, Lübeck, 1862-1865

Κατηγορία:Δούκες του Σλέσβιχ
Κατηγορία:Οίκος του Σάουμπουργκ
Άνω Καλό Νερό Μεσσηνίας

Το **Άνω Καλό Νερό**, αναφερόμενο συχνά ως το **Άνω Καλόνερο** και επίσημα ως το **Άνω Καλόν Νερόν**, είναι πεδινός οικισμός κοντά στην Κυπαρισσία και το Σιδηρόκαστρο και υπάγεται διοικητικά στον Δήμο Τριφυλίας, του Νομού Μεσσηνίας.

## Τοποθεσία
Το *Άνω Καλό Νερό* βρίσκεται περίπου 8,5 χιλιόμετρα προς τα βορειοανατολικά της Κυπαρισσίας και περίπου 10,5 χιλιόμετρα νοτιοδυτικά από το Σιδηρόκαστρο. Έχει υψόμετρο 60 μέτρα και απέχει 2,5 περίπου χιλιόμετρα από τις ακτές του Ιονίου Πελάγους. Κοντά στο Άνω Καλό Νερό, προς τα βορειοανατολικά του, βρίσκεται το Μάρμαρο σε απόσταση 5,5 περίπου χιλιομέτρων, προς τα νοτιοδυτικά του το Καλό Νερό σε απόσταση 2 περίπου χιλιομέτρων και προς τα βορειοδυτικά του το Βουνάκι σε απόσταση 3 περίπου χιλιομέτρων αντίστοιχα. Η πρόσβαση στο χωριό γίνεται μέσω της Εθνικής Οδού 9.

## Ιστορία
Ο οικισμός του *Άνω Καλού Νερού* προσαρτήθηκε, το 1961, στην *Κοινότητα Καλού Νερού* και παρέμεινε σε αυτήν, από το 1961 ως το 1997, όταν τότε, στα πλαίσια των αλλαγών που επήλθαν στη τοπική αυτοδιοίκηση, μέσω του σχεδίου «Καποδίστριας», το Άνω Καλόν Νερόν υπήχθη στον κατηργημένο Δήμο Αυλώνα Μεσσηνίας, ως το 2010. Από το 2011, μετά τις νέες αλλαγές του σχεδίου «Καλλικράτης» το Άνω Καλόν Νερόν ανήκει πλέον στον νέο Δήμο Τριφυλίας. Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Αετού, Αυλώνος, Γαργαλιάνων, Κυπαρισσίας, Φιλιατρών και την κοινότητα Τριπύλας. Το Άνω Καλόν Νερόν σήμερα είναι οικισμός της *Τοπικής Κοινότητας του Καλού Νερού* του *Δήμου Τριφυλίας*, με έδρα το Καλόν Νερόν, ενώ στην τοπική κοινότητα αυτή ανήκουν επίσης οι εξής οικισμοί: Το Βουνάκι, τα Δρεκολαίικα, ο Κάκκαβας, το Μάρμαρο και η Στάση Σιδηροκάστρου.

## Κάτοικοι
Ο οικισμός, με βάση την απογραφή του 2011, έχει 38 μόνιμους κατοίκους, οι οποίοι απασχολούνται κυρίως σε διάφορες αγροτικές εργασίες.

## Κτίρια
Εκτός από τις κατοικίες στο χωριό υπάρχει το παλαιό Δημοτικό Σχολείο. Στο *Άνω Καλό Νερό*, αλλά και στο Καλό Νερό, δηλαδή το αναφερόμενο παλαιότερα ως *Κάτω Καλό Νερό*, πραγματοποιούν επίσης διάφορα πολιτιστικά δρώμενα ο *Εξωραϊστικός Οικολογικός Πολιτιστικός Σύλλογος Καλονεριτών Αθήνας*, ο *Παντριφυλιακός Όμιλος Καλονερού*, ο *Εκκλησιαστικός Σύλλογος Καλονερού* και ο *Σύλλογος Απανταχού Καλονεριτών*, με κύριο στόχο τη μετατροπή του παλαιού σχολείου σε μουσείο και πολιτιστικό κέντρο. Στην περιοχή του οικισμού, αλλά και την ευρύτερη περιοχή, υπάρχουν επίσης τουριστικές εγκαταστάσεις με ενοικιαζόμενα δωμάτια-διαμερίσματα.

## Δείτε επίσης
* Κυπαρισσία
* Σιδηρόκαστρο
* Δήμος Τριφυλίας
* Διοικητική διαίρεση Περιφερειακής Ενότητας Μεσσηνίας
* Διοικητική διαίρεση νομού Μεσσηνίας
* πρώην Δήμος Αυλώνα Μεσσηνίας

## Παραπομπές


## Εξωτερικοί σύνδεσμοι
* Δήμος Τριφυλίας , από την ιστοσελίδα: www.dimostrifylias.gr του Δήμου Τριφυλίας.

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Τριφυλίας
Ερνέστ Σολβέ

Ο **Ερνέστ Γκαστόν Ζοζέφ Σολβέ** (*Ernest Gaston Joseph Solvay*, 16 Απριλίου 1838 &ndash; 26 Μαΐου 1922) ήταν Βέλγος χημικός, βιομήχανος και ευεργέτης.

Γεννήθηκε στον δήμο Ρεμπέκ. Η προσβολή του από οξεία πλευρίτιδα τον απέτρεψε από το να σπουδάσει σε πανεπιστήμιο και από την ηλικία των 21 ετών εργαζόταν στο χημικό εργοστάσιο του θείου του.

Το 1861 ανέπτυξε την ομώνυμο μέθοδο Σολβέ για την παραγωγή άνυδρης σόδας από άλμη (πηγή χλωριούχου νατρίου) και ασβεστόλιθο (πηγή ανθρακικού ασβεστίου). Η μέθοδος αυτή αντιπροσώπευε μια βελτίωση σε σχέση με την παλαιότερη μέθοδο Λεμπλάν. Μετά ίδρυσε την εταιρεία Solvay & Cie και έχτισε το πρώτο εργοστάσιό της στο Couillet (σήμερα μέρος του Σαρλερουά) το 1863, ενώ τελειοποίησε περισσότερο τη μέθοδό του μέχρι το 1872, οπότε και την κατοχύρωσε με δίπλωμα ευρεσιτεχνίας. Σύντομα, εργοστάσια που εκμεταλλεύονταν τη μέθοδο Σολβέ ιδρύθηκαν στη Μεγάλη Βρετανία, στις ΗΠΑ, στη Γερμανία και στην Αυστρία. Σήμερα περί τα 70 τέτοια εργοστάσια είναι ακόμα λειτουργικά σε ολόκληρο τον κόσμο.

Η εκμετάλλευση της ευρεσιτεχνίας του, απέφερε στον Σολβέ αρκετό πλούτο, τον οποίο χρησιμοποίησε για ευεργεσίες, όπως την ίδρυση το 1894 του «Ινστιτούτου Κοινωνικών Επιστημών» (ISS) ή Ινστιτούτου Κοινωνιολογίας στο Ελεύθερο Πανεπιστήμιο των Βρυξελλών, όπως και του Διεθνούς Ινστιτούτου Σολβέ. Το 1903 ίδρυσε τη Σχολή Επιχειρήσεων Σολβέ, μέρος του παραπάνω πανεπιστημίου. Το 1911 άρχισε μία σειρά σημαντικών συνεδρίων στη φυσική, των περίφημων Συνεδρίων Solvay στις Βρυξέλλες, στα οποία συμμετείχαν προσωπικότητες όπως οι Μαξ Πλανκ, Μαρία Κιουρί, Ανρί Πουανκαρέ, Άλμπερτ Αϊνστάιν, Νιλς Μπορ, Βέρνερ Χάιζενμπεργκ και Έρβιν Σρέντινγκερ.

Ο Ερνέστ Σολβέ εκλέχθηκε δύο φορές στη βελγική Γερουσία με το Φιλελεύθερο Κόμμα και στο τέλος της ζωής του του απονεμήθηκε ο τιμητικός τίτλος του «Ministre d'État». Οι τοποθεσίες Σολβέι (Solvay) στην πολιτεία της Νέας Υόρκης και Ροζινιάνο Σολβάι (Rosignano Solvay) της επαρχίας του Λιβόρνο, όπου έγιναν οι πρώτες εγκαταστάσεις της μεθόδου Σολβέ στις ΗΠΑ και στην Ιταλία, αντιστοίχως, πήραν το όνομα του Ερνέστ Σολβέ.

Ο Σολβέ απεβίωσε στις Ιξέλλες σε ηλικία 84 ετών και η σορός του βρίσκεται στο εκεί κοιμητήριο.

## Παραπομπές


## Πηγές
* Bertrand, Louis: *Ernest Solvay. Een hervormer op maatschappelijk gebied*, Brussels, Agence Dechenne, Βρυξέλλες 1918
* Boianovsky, Mauro, Erreygers, Guido: «Social comptabilism and pure credit systems. Solvay and Wicksell on monetary reform», στο Fontaine, Philippe, Leonard, Robert, (επιμ.): *The experiment in the history of economics*, Routledge, Λονδίνο 2005, σσ.&nbsp;98&ndash;134.
* Despy-Meyer, Andrée, Devriese Didier (επιμ.): *Ernest Solvay et son temps*, Archives de l'ULB, Βρυξέλλες 1997
* Erreygers, Guido: *The economic theories and social reform proposals of Ernest Solvay (1838&ndash;1922)*, στο: Samuels, Warren J. (red.): *European economists of the early 20th century*, τόμ. 1 («Studies of neglected thinkers of Belgium, France, The Netherlands and Scandinavia»), Cheltenham-Northampton, Edward Elgar, 1998, σσ.&nbsp;221&ndash;262.

Κατηγορία:Βέλγοι χημικοί
Κατηγορία:Βέλγοι επιχειρηματίες
Κατηγορία:Βέλγοι ευεργέτες